2021. gada 1. janvārī

**2021. gads iesācies ar Nāciju kausu**

2021. gada pirmā diena tika aizvadīta ar Nāciju kausu kamaniņu sportā Vācijas trasē, Kēningzē. Kvalifikācijas sacensībās Eberspacher Pasaules kausa piektajam posmam no Latvijas valstvienības piedalījās tikai Artūrs Dārznieks.

Eberspacher Pasaules kausa piektajam posmam startēt pieteikušies 135 kamaniņu braucēji no 22 valstīm. Pirmo reizi šajā sezonā Pasaules kausā piedalīsies arī ASV un Kanādas valstvienību sportisti.

Nāciju kausā Artūram Dārzniekam izdevās izcīnīt 11. vietu [+0.536], kvalificējoties pamatsacesnībām.

Šīs dienas sacensībās pirmais – vācietis Rene Kriss Eislers *(Rene Chris Eissler),* finišējot 49.490 sekundēs, otrais – krievs Pāvels Repilovs, kas vācietim piekāpās vien 0.002 sekundes, bet trešais – amerikānis Ēriks Džonatans Gustavsons *(Eric Jonathan Gustavson)* [+0.025].

Sestdien, 2. janvārī pamatsacensībās par godalgām cīnīsies divvietīgās ekipāžas un vīri, tajā sakaitā Andris Šics/Juris Šics, Oskars Gudramovičs/Pēteris Kalniņš, kā arī Artūrs Dārznieks un Riks Kristens Rozītis.

Savukārt svētdien, 3. janvārī uz starta dosies sievietes – Elīza Tīruma un Kendija Aparjode, kā arī norisināsies komandu stafete sadarbībā ar BMW.

Sestdiena, 2. janvāris

11.30 1. brauciens – Divvietīgās ekipāžas

12.50 2. brauciens – Divvietīgās ekipāžas

14.40 1. brauciens – Vīrieši

16.20 2. brauciens – Vīrieši

Svētdiena, 3. janvāris

10.20 1.brauciens – Sievietes

11.45 2.brauciens – Sievietes

13.40 Komandu stafete

Informāciju sagatavoja:

LKSF sabiedrisko attiecību speciāliste

Ieva Ose

Tel. 28266456